Sinikka Koskiala

Pirjo Sinikka Koskiala (3. joulukuuta 1936, Helsinki – 23. helmikuuta 2018 Helsinki)Kuolinilmoitus, Pirjo Sinikka Koskiala, Helsingin Sanomat, 2018, No 82, sivu 79, julkaistu 25.3.2018 oli suomalainen diplomi-insinööri, informaatikko (Ph.D.) ja Teknillisen korkeakoulun kirjaston ylikirjastonhoitaja (emerita). 

Koskiala tuli ylioppilaaksi Helsingin yhteislyseosta (1955). Hän valmistui Teknillisen korkeakoulun (TKK) Koneosastolta diplomi-insinööriksi (1962). Hän suoritti Yhdysvalloissa Western Reserve Universityssä kirjasto- ja informaatiotieteiden maisteritutkinnon (1964) ja informatiikan tohtoritutkinnon (Ph.D.) Marylandin yliopistossa (1980). Hänen englanninkielinen väitöskirjansa (1980) oli otsikoitu Flow of Technical Information Through the Industrial Information Services in Finland. 

Hän työskenteli Hyvon-Kudeneuleella osastoinsinöörinä (1960–1961), Graafisella tutkimuslaitoksella (VTT) informatiikan palveluinsinöörinä (1961–1967) ja oli Scandinavian Documentation Center Washington DC:n johtajana (1968–1972).  Tätä seurasi kausi Tampereen yliopiston virkaatekevänä professorina (1972–1973) ja Länsi-Ontarion yliopiston (Univ. of Western Ontario) apulaisprofessorina (1977–1984) Kanadassa. Teknillisen korkeakoulun kirjaston toimistopäällikkönä Koskiala oli vuosina 1984–1991 ja ylikirjastonhoitajana vuosina 1991–2001. 

Koskialalle myönnettiin professorin arvonimi. Hän oli Suomen Leijonan ritarikunnan ensimmäisen luokan ritari (SL R I). Koskiala oli Teknillisten tieteiden akatemian jäsen.

Lähteet

Aiheesta muualla
Sinikka Koskiala: Parasta on työyhteisön innostus (Jaana Kersalo, 1995) (lib.tkk.fi)

Luokka:Vuonna 1936 syntyneet
Luokka:Vuonna 2018 kuolleet
Luokka:Suomalaiset insinöörit
Luokka:Suomalaiset kirjastotieteilijät
Luokka:Suomalaiset kirjastonjohtajat
Luokka:Suomalaiset professorin arvonimen saaneet